
Odbor za prostorno planiranje, saobraćaj,
infrastrukturu i telekomunikacije

B e o g r a d
Z A P I S N I K
23. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE, 
ODRŽANE 17,18. I 25. JUNA 2026. GODINE


Sednica je počela u 11.10 časova. 

	Sednicom je predsedavao Uglješa Marković, predsednik Odbora.

	Sednici su prisustvovali članovi Odbora: Tomislav Janković, Dragan Jovanović, Branislav Josifović, dr Tatjana Marković Topalović, Vesna Savović Petković, Miroslav Petrašinović i Nenad Filipović. 
Sednici su prisustvovali zamenici članova Odbora: Vesna Đurišić (zamenik Miroslava Kondića), Miljana Milojević (zamenik Dalibora Šćekića) i Sanja Džajić (zamenik Staše Stojanović).
Sednici nisu prisustvovavali članovi Odbora: Jasmina Karanac, Robert Kozma,  Predrag Marsenić, Mila Popović, Dragan Stanojević i Đorđe Stanković, niti njihovi zamenici.

Odbor je, većinom glasova (10 „za“, jedan nije glasao), u skladu sa predlogom predsednika Odbora, usvojio sledeći


D n e v n i   r e d:	
1. Razmatranje Izveštaja Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge;

2. Razgovor sa kandidatima za izbor predsednika i četiri člana Saveta   Regulatornog tela za elektronske komunikacije i poštanske usluge;

3. Utvrđivanje Liste kandidata za izbor predsednika Saveta Regulatornog tela   za elektronske komunikacije i poštanske usluge;
4. Utvrđivanje Liste kandidata za izbor četiri člana Saveta Regulatornog tela za elektronske komunikacije i poštanske usluge.

Pre prelaska na rad po utvrđenom dnevnom redu Odbor je, većinom glasova (10 „za“, jedan nije glasao), usvojio zapisnik sa 21. sednice Odbora,  održane 20. aprila 2026. godine i zapisnik 22. sednice Odbora, održane 13. maja 2026. godine.
Prva tačka dnevnog reda: Razmatranje Izveštaja Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge

Predsednik Odobra, podsetio je članove da je Odbor na 22. sednici, održanoj 13. maja 2026. godine, doneo Odluku o obrazovanju Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge u sastavu: predsednik Tomislav Janković i članovi Vesna Savović Petković, Jasmina Karanac, Dragan Stanojević i Đorđe Stanković. Radna grupa je održala sastanak 20. maja 2026. godine, na kom je izvršila pregled prijava i konstatovala da je na javni konkurs za izbor predsednika i četiri člana Saveta Regulatornog tela za elektronske komunikacije i poštanske usluge pristiglo 17 blagovremenih prijava i da sve ispunjavaju uslove da se nađu u daljem postupku izbora i o tome podnela Izveštaj Odboru na razmatranje i odlučivanje.
Tomislav Janković, predsednik Radne grupe, izvestio je članove Odbora da je od prijavljenih 17 kandidata na konkurs, 10 kandidata podnelo prijavu za mesto predsednika i člana Saveta, dok je 7 kandidata podnelo prijavu za mesto člana Saveta. Svi kandidati ispunjavaju zakonske uslove za učešće u daljem postupku izbora za predsednika i članove Saveta Regulatornog tela za elektronske usluge i poštanske komunikacije. 

	„Radna grupa za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge je, na prvom sastanku održanom 20. maja 2026. godine, razmotrila prijave podnete na konkurs za izbor predsednika i četiri člana Saveta Regulatornog tela za elektronske komunikacije i poštanske usluge i podnosi Odboru za prostorno planiranje, saobraćaj, infrastrukturu i telekomunikacije sledeći 

IZVEŠTAJ

Radna grupa za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge je, na prvom sastanku održanom 20. maja 2026. godine, razmotrila prijave podnete na konkurs za izbor predsednika i četiri člana Saveta Regulatornog tela za elektronske komunikacije i poštanske usluge i utvrdila koji kandidati ispunjavaju uslov za učešće u daljem postupku izbora.
Konkurs za izbor predsednika i četiri člana Saveta Regulatornog tela za elektronske komunikacije i poštanske usluge objavljen je u „Službenom glasniku RS“, broj 30/26, dnevnom listu „Politika“, na internet stranici Narodne skupštine, 27. marta 2026. godine, sa rokom od 30 dana za podnošenje prijava.
Na konkurs se javilo ukupno 17 kandidata. Deset kandidata je podnelo prijavu za mesto predsednika i člana Saveta, a sedam kandidata je podnelo prijavu samo za mesto člana Saveta. 

1. Radna grupa je, radi provere i utvrđivanja ispunjenosti uslova navedenih u javnom konkursu, izvršila uvid u podnete prijave i prateću dokumentaciju. 

Nakon uvida u pristigle prijave kandidata Radna grupa je konstatovala sledeće: 
- Na javni konkurs za izbor predsednika i četiri člana Saveta Regulatornog tela za elektronske komunikacije i poštanske usluge pristiglo je ukupno 17 blagovremenih prijava;
- Kriterijume i uslove iz Zakona o elektronskim komunikacijama i oglašenog javnog konkursa ispunjava 17 kandidata koji su uz prijavu priložili svu traženu dokumentaciju.

Za mesto predsednika i člana prijave su podneli:

· Mirko Vujadinović
· prof. dr Momčilo Dobrodolac, 
· doc. dr Mihailo Jovanović,
· prof. dr Goran Marković, 
· Radenko Milovanović,
· Boban Panajotović,
· Aleksandar Rajković,
· Mira Stevanović,
· prof. dr Bojan Stanivuković, 
· dr Aco Stevanović.

Za mesto člana Saveta prijave su podneli:
· prof. dr Mladenka Blagojević, 
· dr Bratislav Blagojević, 
· dr Marko Krstić, 
· mr Lazar Mosurović,
· Slobodan Nedeljković,
· Snežana Petrović,
· dr Slobodan Ristić.	 

	2. Odluku o datumu i vremenu održavanja razgovora sa kandidatima doneće Odbor za prostorno planiranje, saobraćaj, infrastrukturu i telekomunikacije“. 

Odbor je većinom glasova (10 glasova „za“, jedan nije glasao), prihvatio Izveštaj Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge.


Druga tačka dnevnog reda: Razgovor sa kandidatima za izbor predsednika i četiri člana Saveta Regulatornog tela za elektronske komunikacije i poštanske usluge

	Predsednik Odbora je obavestio prisutne da na osnovu člana 203. Poslovnika Narodne skupštine, Odbor bi trebao da obavi razgovor sa kandidatima za izbor predsednika i četiri člana Saveta Regulatornog tela za elektronske komunikacije i poštanske usluge. Zbog velikog broja prijavljenih kandidata Odbor će obaviti razgovor, danas 17. juna 2026. godine, sa devet kandidata koji su se prijavili za mesto predsednika i za mesto člana Saveta, po azbučnom redu, a sa ostalim kandidatima u nastavku sednice 18. juna 2026. godine.

Odboru su se pojedinačno predstavili: Mirko Vujadinović, prof. dr Momčilo Dobrodolac, doc. dr Mihailo Jovanović, prof. dr Goran Marković, Radenko Milovanović, Boban Panajotović, Aleksandar Rajković, prof. dr Bojan Stanivuković i Mira Stevanović. 

U diskusiji su učestvovali narodni poslanici: dr Tatjana Marković Topalović, Dragan Jovanović, Branislav Josifović, Tomislav Janković i Uglješa Marković.

	Nakon obavljenog razgovora sa svih devet predviđenih kandidata za izbor predsednika i članova Saveta Regulatornog tela za elektronske komunikacije i poštanske usluge, sednica je prekinuta.

Sednica je prekinuta u 13.20 časova.

*

*             *

	Sednica je nastavljena 18. juna 2026. godine.

	Sednica je počela u 11.00 časova.

	Sednicom je predsedavao Uglješa Marković, predsednik Odbora.

	Sednici su prisustvovali članovi Odbora: Tomislav Janković, Dragan Jovanović, Branislav Josifović, dr Tatjana Marković Topalović, Miroslav Petrašinović, Vesna Savović Petković i Nenad Filipović. 
	Sednici su prisustvovali zamenici članova Odbora: Miljana Milojević (zamenik Dalibora Šćekića) i Sanja Džajić (zamenik Staše Stojanović).	
	Sednici nisu prisustvovali članovi Odbora: Jasminka Karanac, Robert Kozma, Miroslav Kondić, Predrag Marsenić, Mila Popović, Đorđe Stanković i Dragan Stanojević, niti njihovi zamenici.


Druga tačka dnevnog reda: Razgovor sa učesnicima Javnog konkursa za izbor predsednika i članova Saveta Regulatornog tela za elektronske komunikacije i poštanske usluge

Pre nastavka rada po utvrđenom dnevnom redu predsednik je obavestio prisutne da je kandidat dr Aco Stevanović obavestio Odbor da odustaje od prijave na Javni konkurs i konstatovao njegovo odustajanje od prijave na Javni konkurs.

U nastavku sednice Odboru se pojedinačno predstavilo sedam učesnika Javnog konkursa za mesto člana Saveta: prof. dr Mladenka Blagojević, dr Bratislav Blagojević, dr Marko Krstić, mr Lazar Mosurović, Slobodan Nedeljković, Snežana Petrović i          dr Slobodan Ristić.
 
U diskusiji su učestvovali narodni poslanici:  dr Tatjana Marković Topalović i Uglješa Marković.

	Nakon obavljenog razgovora sa svim prijavljenim kandidatima za izbor predsednika i članove Saveta Regulatornog tela za elektronske komunikacije i poštanske usluge, sednica je prekinuta u 12.50 časova.
 

*

*             *

            Sednica je nastavljena 25. juna 2026. godine.

	 Sednica je počela u 13.00 časova.

	Sednicom je predsedavao Uglješa Marković, predsednik Odbora.

	Sednici su prisustvovali članovi Odbora: Tomislav Janković, Branislav Josifović, Jasmina Karanac, Miroslav Kondić, dr Tatjana Marković Topalović, Miroslav Petrašinović, Vesna Savović Petković i Staša Stojanović.
 	Sednici su prisustvovali zamenici članova Odbora: Dragana Arsić (zamenik Dragana Jovanovića), Zagorka Aleksić (zamenik Nenada Filipovića) i Miljana Milojević (zamenik Dalibora Šćekića). 
	Sednici nisu prisustvovali članovi Odbora: Robert Kozma, Predrag Marsenić, Mila Popović, Đorđe Stanković, Dragan Stanojević, niti njihovi zamenici.


Treća tačka dnevnog reda: Utvrđivanje Liste kandidata za izbor predsednika Saveta Regulatornog tela za elektronske komunikacije i poštanske usluge

Predsednik Odbora, podsetio je da odredbama Zakona o elektronskim komunikacijama, predsednika i članove Saveta Regulatornog tela za elektronske komunikacije i poštanske usluge bira i razrešava Narodna skupština, na predlog Odbora, nakon sprovedenog javnog konkursa koji oglašava predsednik Narodne skupštine. Izbor predsednika, odnosno članova Saveta vrši sa dve odvojene liste kandidata koje sadrže najviše dvostruko veći broj kandidata od broja koji se bira. Izabrani su kandidati koji dobiju najviše glasova na svakoj listi ako su dobili većinu glasova od ukupnog broja narodnih poslanika, pri čemu isto lice može biti kandidat na obe liste, u slučaju da Narodna skupština ne izabere sve članove Saveta, postupak se ponavlja za mesta koja su ostala upražnjena.

Odbor se pojedinačno izjasnio o devet kandidata koji su se prijavili na konkurs za izbor predsednika Saveta. 
		 
Za kandidata Mirka Vujadinovića 11 je glasalo „za“, 1 nije glasao.

Za kandidata prof. dr Momčila Dobrodolca nije bilo glasova.

Za kandidata doc. dr Mihaila Jovanovića nije bilo glasova.
.
Za kandidata prof. dr Gorana Markovića nije bilo glasova.

Za kandidata Radenka Milovanovića nije bilo glasova.

Za kandidata Bobana Panajotovića nije bilo glasova.

Za kandidata Aleksandra Rajkovića nije bilo glasova.

Za kandidata prof. dr Bojana Stanivukovića nije bilo glasova.

Za kandidata Miru Stevanović nije bilo glasova.

Nakon pojedinačnog glasanja o predloženim kandidatima, Odbor je većinom glasova (11 „za“,  jedan nije glasao), utvrdio Predlog Liste za izbor predsednika Saveta Regulatornog tela za elektronske komumikacije i poštanske usluge, i to tako što će predložiti Narodnoj skupštini da za predsednika Saveta Regulatornog tela za elektronske komunikacije i poštanske usluge izabere Mirka Vujadinovića.
Odbor je većinom glasova (11 glasova „za“,  jedan nije glasao), doneo odluku da predloži Narodnoj skupštini da predlog Liste kandidata za izbor predsednika Saveta Regulatornog tela za elektronske komunikacije i poštanske usluge razmatra po hitnom postupku u skladu sa članom 167. Poslovnika Narodne skupštine.

 „Na osnovu člana 15. stav 1. Zakona o elektronskim komunikacijama („Službeni glasnik RS“, broj 35/23) i člana 203. Poslovnika Narodne skupštine („Službeni glasnik RS“, broj 20/12-prečišćen tekst), Odbor za prostorno planiranje, saobraćaj, infrastrukturu i telekomunikacije je, u svojstvu ovlašćenog predlagača, na 23. sednici održanoj 17, 18. i 25. juna 2026. godine odlučio da Narodnoj skupštini podnese
LISTU KANDIDATA
ZA IZBOR PREDSEDNIKA SAVETA REGULATORNOG TELA
ZA ELEKTRONSKE KOMUNIKACIJE I POŠTANSKE USLUGE
Utvrđuje se lista od jednog kandidata za izbor predsednika Saveta Regulatornog tela za elektronske komunikacije i poštanske usluge.
Kandidat za izbor predsednika Saveta Regulatornog tela za elektronske komunikacije i poštanske usluge, na period od pet godina, je:
1. Mirko Vujadinović.
Obrazloženje
Na osnovu člana 15. stav 2. Zakona o elektronskim komunikacijama („Službeni glasnik RS“, broj 35/23), predsednik Narodne skupštine oglasio je Javni konkurs za izbor predsednika i četiri člana Saveta Regulatornog tela za elektronske komunikacije i poštanske usluge, koji je objavljen u „Službenom glasniku RS“, broj 30/26 od 27. marta 2026. godine, dnevnom listu „Politika, kao i na veb-prezentaciji Narodne skupštine.
Predsednik, odnosno članovi Saveta Regulatornog tela za elektronske komunikacije i poštanske usluge biraju se iz reda uglednih stručnjaka koji su ostvarili značajne i priznate radove ili praksu iz oblasti značajnih za obavljanje poslova iz nadležnosti Regulatora, pri čemu najmanje dva člana Saveta moraju biti iz oblasti elektrotehničkog i računarskog inženjerstva, a jedan član Saveta mora biti iz oblasti saobraćajnog inženjerstva.
Za predsednika, odnosno člana Saveta Regulatora može biti izabran državljanin Republike Srbije sa prebivalištem na teritoriji Republike Srbije, koji ima završen fakultet iz oblasti elektrotehničkog, računarskog inženjerstva, saobraćajnog inženjerstva, ekonomskih nauka i pravnih nauka na osnovnim akademskim studijama u trajanju od najmanje četiri godine, kao i najmanje devet godina radnog iskustva na poslovima iz delokruga Regulatora.
Na predsednika, odnosno članove Saveta Regulatora primenjuju se odredbe zakona kojim se uređuju pravila o sprečavanju sukoba interesa pri obavljanju javnih funkcija. Predsednik i članovi Saveta Reguatora ne smeju, ni direktno niti preko trećeg fizičkog ili pravnog lica, imati učešće kao vlasnik udela u pravnom licu koje obavlja delatnost elektronskih komunikacija, poštanskih usluga ili informacione bezbednosti. Takođe, predsednik i članovi Saveta Regulatora ne smeju biti akcionari (izuzimajući akcije stečene na osnovu propisa o besplatnoj podeli akcija), zaposleni, lice pod ugovorom i sl. u pravnom licu koje obavlja delatnost elektronskih komunikacija, poštanskih usluga ili informacione bezbednosti.
Predsednika i članove Saveta Regulatora bira i razrešava Narodna skupština, na predlog nadležnog odbora za poslove elektronskih komunikacija, vodeći računa o rodnoj ravnopravnosti.
Izbor predsednika, odnosno članova Saveta Regulatora vrši se sa dve odvojene liste kandidata koje sadrže najviše dvostruko veći broj kandidata od broja koji se bira. Izabrani su kandidati koji dobiju najviše glasova na svakoj listi ako su dobili većinu glasova od ukupnog broja narodnih poslanika, pri čemu isto lice može biti kandidat na obe liste.
Mandat predsednika i članova Saveta Regulatora traje pet godina i isto lice može biti izabrano najviše dva puta.
Odbor za prostorno planiranje, saobraćaj, infrastrukturu i telekomunikacije, na 22. sednici održanoj 13. juna 2026. godine doneo je Odluku o obrazovanju Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge.
Radna grupa je u postupku predlaganja kandidata za izbor predsednika i četiri člana Saveta Regulatora imala zadatak da izvrši pregled pristiglih prijava i prateće dokumentacije radi provere ispunjenosti uslova navedenih u Javnom konkursu i utvrdi spisak kandidata koji ispunjavaju uslove da se nađu u daljem postupku izbora za predsednika i četiri člana Saveta Regulatora.
Radna grupa je 20. maja 2026. godine održala sastanak na kom je izvršila pregled prijava i konstatovala da je na Javni konkurs za izbor predsednika i četiri člana Saveta Regulatora pristiglo ukupno 17 blagovremenih prijava, a deset kandidata je podnelo prijavu za mesto predsednika i člana Saveta, kao i da kriterijume i uslove iz Zakona o elektronskim komunikacijama i oglašenog Javnog konkursa ispunjavaju svi kandidati koji su uz prijavu priložili svu traženu dokumentaciju. O navedenom, Radna grupa je podnela izveštaj Odboru na razmatranje i odlučivanje.
Odbor za prostorno planiranje, saobraćaj, infrastrukturu i telekomunikacije je na 23. sednici održanoj 17, 18. i 25. juna 2026. godine razmotrio i usvojio Izveštaj Radne grupe čime je konstatovao da svi prijavljeni kandidati ispunjavaju uslove za učešće u daljem postupku izbora za predsednika i četiri člana Saveta Regulatora.
Na osnovu člana 203. Poslovnika Narodne skupštine, Odbor za prostorno planiranje, saobraćaj, infrastrukturu i telekomunikacije, na 23. sednici održanoj 17, 18. i 25. juna 2026. godine, obavio je razgovor sa 9 kandidata za izbor predsednika Saveta Regulatora. Odbor je konstatovao odustajanje od prijave na javni konkurs jednog kandidata.
Odbor za prostorno planiranje, saobraćaj, infrastrukturu i telekomunikacije je, na 23. sednici održanoj 17, 18. i 25. juna 2026. godine, na osnovu kriterijuma utvrđenih Zakonom o elektronskim komunikacijama, uslova za izbor iz oglašenog javnog konkursa, podnete dokumentacije prijavljenih kandidata i obavljenog razgovora sa kandidatima, odlučio da napred navedeni kandidat bude kandidat za izbor predsednika Saveta Regulatornog tela za elektronske komunikacije i poštanske usluge.
Odbor je odlučio da Predlog liste kandidata uputi Narodnoj skupštini sa predlogom da se, u skladu sa članom 167. Poslovnika Narodne skupštine, razmatra po hitnom postupku, imajući u vidu da predsednik Saveta Regulatornog tela za elektronske komunikacije i poštanske usluge funkciju obavlja u statusu vršioca dužnosti, zbog čega je potrebno u najkraćem roku obezbediti izbor predsednika Saveta i nesmetano vršenje njegovih zakonom utvrđenih nadležnosti“.
Izvestilac Odbora na sednici Narodne skupštine biće Uglješa Marković, predsednik Odbora.


Četvrta tačka Dnevnog reda: Utvrđivanje Liste kandidata za izbor četiri člana Saveta Regulatornog tela za elektronske komunikacije i poštanske usluge

Predsednik Odbora, podsetio je da je odredbama člana 14. Zakona o elektronskim komunikacijama propisano da članovi Saveta moraju imati stečeno visoko obrazovanje iz oblasti elektrotehničkog, računarskog inženjerstva, saobraćajnog inženjerstva, ekonomskih nauka i pravnih nauka na osnovnim akademskim studijama u trajanju od najmanje četiri godine, kao i najmanje devet godina radnog iskustva na poslovima iz delokruga Regulatora. Članovi Saveta biraju se iz reda uglednih stručnjaka koji su ostvarili značajne i priznate radove ili praksu iz oblasti značajnih za obavljanje poslova iz nadležnosti Regulatora, pri čemu najmanje dva člana Saveta moraju biti iz oblasti elektrotehničkog i računarskog inženjerstva, dok jedan član Saveta mora biti iz oblasti saobraćajnog inženjerstva. U okviru ove tačke dnevnog reda Odbor se izjasnio o 16 kandidata koji su se prijavili za izbor četiri člana Saveta.

Za kandidata prof. dr Mladenku Blagojević nije bilo glasova.
Za kandidata dr Bratislava Blagojevića nije bilo glasova.
Za kandidata Mirka Vujadinovića nije bilo glasova.
Za kandidata prof. dr Momčila Dobrodolca nije bilo glasova.
Za kandidata doc. dr Mihaila Jovanovića 11 je glasalo „za“, jedan nije glasao.
Za kandidata dr Marka Krstića nije bilo glasova.
Za kandidata prof. dr Gorana Markovića nije bilo glasova.
Za kandidata Radenka Milovanovića nije bilo glasova.
Za kandidata mr Lazara Mosurovića nije bilo glasova.
Za kandidata Slobodana Nedeljkovića 11 je glasalo „za“, jedan nije glasao.
Za kandidata Bobana Panajotovića nije bilo glasova.
Za kandidata Snežanu Petrović 11 je glasalo „za“,  jedan nije glasao.
Za kandidata Aleksandra Rajkovića nije bilo glasova.
Za kandidata dr Slobodana Ristića nije bilo glasova.
Za kandidata prof. dr Bojana Stanivukovića nije bilo glasova.
Za kandidata Miru Stevanović 11 je glasalo „za“,  jedan nije glasao.
Nakon pojedinačnog glasanja o predloženim kandidatima, Odbor je većinom glasova (11 za, jedan nije glasao), utvrdio Predlog Liste za izbor četiri člana Saveta Regulatornog tela za elektronske komumikacije i poštanske usluge, i to tako što će predložiti Narodnoj skupštini da za članove Saveta Regulatornog tela za elektronske komunikacije i poštanske usluge izaberu: doc. dr Mihaila Jovanovića, Slobodana Nedeljkovića, Snežanu Petrović i Miru Stevanović.
	Odbor je većinom glasova (11 glasova „za“,  jedan nije glasao) doneo odluku da predloži Narodnoj skupštini da predlog Liste kandidata za izbor članova Saveta Regulatornog tela za elektronske komunikacije i poštanske usluge razmatra po hitnom postupku u skladu sa članom 167. Poslovnika Narodne skupštine. 

„Na osnovu člana 15. stav 1. Zakona o elektronskim komunikacijama („Službeni glasnik RS“, broj 35/23) i člana 203. Poslovnika Narodne skupštine („Službeni glasnik RS“, broj 20/12-prečišćen tekst), Odbor za prostorno planiranje, saobraćaj, infrastrukturu i telekomunikacije je, u svojstvu ovlašćenog predlagača, na 23. sednici održanoj 17, 18. i 25. juna 2026. godine odlučio da Narodnoj skupštini podnese
LISTU KANDIDATA
ZA IZBOR ČLANOVA SAVETA REGULATORNOG TELA
ZA ELEKTRONSKE KOMUNIKACIJE I POŠTANSKE USLUGE
Utvrđuje se lista od četiri kandidata za izbor članova Saveta Regulatornog tela za elektronske komunikacije i poštanske usluge.
Kandidati za izbor članova Saveta Regulatornog tela za elektronske komunikacije i poštanske usluge, na period od pet godina, su:
1. doc. dr Mihailo Jovanović;
2. Slobodan Nedeljković;
3. Snežana Petrović;
4. Mira Stevanović.
Obrazloženje
Na osnovu člana 15. stav 2. Zakona o elektronskim komunikacijama („Službeni glasnik RS“, broj 35/23), predsednik Narodne skupštine oglasio je Javni konkurs za izbor predsednika i četiri člana Saveta Regulatornog tela za elektronske komunikacije i poštanske usluge, koji je objavljen u „Službenom glasniku RS“, broj 30/26 od 27. marta 2026. godine, dnevnom listu „Politika, kao i na veb-prezentaciji Narodne skupštine.
Predsednik, odnosno članovi Saveta Regulatornog tela za elektronske komunikacije i poštanske usluge biraju se iz reda uglednih stručnjaka koji su ostvarili značajne i priznate radove ili praksu iz oblasti značajnih za obavljanje poslova iz nadležnosti Regulatora, pri čemu najmanje dva člana Saveta moraju biti iz oblasti elektrotehničkog i računarskog inženjerstva, a jedan član Saveta mora biti iz oblasti saobraćajnog inženjerstva.
Za predsednika, odnosno člana Saveta Regulatora može biti izabran državljanin Republike Srbije sa prebivalištem na teritoriji Republike Srbije, koji ima završen fakultet iz oblasti elektrotehničkog, računarskog inženjerstva, saobraćajnog inženjerstva, ekonomskih nauka i pravnih nauka na osnovnim akademskim studijama u trajanju od najmanje četiri godine, kao i najmanje devet godina radnog iskustva na poslovima iz delokruga Regulatora.
Na predsednika, odnosno članove Saveta Regulatora primenjuju se odredbe zakona kojim se uređuju pravila o sprečavanju sukoba interesa pri obavljanju javnih funkcija. Predsednik i članovi Saveta Regulatora ne smeju, ni direktno niti preko trećeg fizičkog ili pravnog lica, imati učešće kao vlasnik udela u pravnom licu koje obavlja delatnost elektronskih komunikacija, poštanskih usluga ili informacione bezbednosti. Takođe, predsednik i članovi Saveta Regulatora ne smeju biti akcionari (izuzimajući akcije stečene na osnovu propisa o besplatnoj podeli akcija), zaposleni, lice pod ugovorom i sl. u pravnom licu koje obavlja delatnost elektronskih komunikacija, poštanskih usluga ili informacione bezbednosti.
Predsednika i članove Saveta Regulatora bira i razrešava Narodna skupština, na predlog nadležnog odbora za poslove elektornskih komunikacija, vodeći računa o rodnoj ravnopravnosti.
Izbor predsednika, odnosno članova Saveta Regulatora vrši se sa dve odvojene liste kandidata koje sadrže najviše dvostruko veći broj kandidata od broja koji se bira. Izabrani su kandidati koji dobiju najviše glasova na svakoj listi ako su dobili većinu glasova od ukupnog broja narodnih poslanika, pri čemu isto lice može biti kandidat na obe liste.
Mandat predsednika i članova Saveta Regulatora traje pet godina i isto lice može biti izabrano najviše dva puta.
Odbor za prostorno planiranje, saobraćaj, infrastrukturu i telekomunikacije, na 22. sednici održanoj 13. maja 2026. godine doneo je Odluku o obrazovanju Radne grupe za utvrđivanje ispunjenosti uslova u postupku predlaganja kandidata za izbor predsednika i četiri člana Saveta Regulatornog tela za elektronske komunikacije i poštanske usluge.
Radna grupa je u postupku predlaganja kandidata za izbor predsednika i četiri člana Saveta Regulatora imala zadatak da izvrši pregled pristiglih prijava i prateće dokumentacije radi provere ispunjenosti uslova navedenih u Javnom konkursu i utvrdi spisak kandidata koji ispunjavaju uslove da se nađu u daljem postupku izbora za predsednika i četiri člana Saveta Regulatora.
Radna grupa je 20. maja 2026. godine održala sastanak na kom je izvršila pregled prijava i konstatovala da je na Javni konkurs za izbor predsednika i četiri člana Saveta Regulatora pristiglo ukupno 17 blagovremenih prijava, kao i da kriterijume i uslove iz Zakona o elektronskim komunikacijama i oglašenog Javnog konkursa ispunjavaju svi kandidati koji su uz prijavu priložili svu traženu dokumentaciju. O navedenom, Radna grupa je podnela izveštaj Odboru na razmatranje i odlučivanje.
Odbor za prostorno planiranje, saobraćaj, infrastrukturu i telekomunikacije je na 23. sednici održanoj 17, 18. i 25. juna 2026. godine, razmotrio i usvojio Izveštaj Radne grupe čime je konstatovao da svi prijavljeni kandidati ispunjavaju uslove za učešće u daljem postupku izbora za predsednika i četiri člana Saveta Regulatora.
Na osnovu člana 203. Poslovnika Narodne skupštine, Odbor za prostorno planiranje, saobraćaj, infrastrukturu i telekomunikacije, na 23. sednici održanoj 17, 18. i 25. juna 2026. godine, obavio je razgovor sa 16 kandidata za izbor predsednika i četiri člana Saveta Regulatora. Odbor je konstatovao odustajanje od prijave na javni konkurs jednog kandidata.
Odbor za prostorno planiranje, saobraćaj, infrastrukturu i telekomunikacije je, na 23. sednice održanoj 17, 18. i 25. juna 2026. godine, na osnovu kriterijuma utvrđenih Zakonom o elektronskim komunikacijama, uslova za izbor iz oglašenog javnog konkursa, podnete dokumentacije prijavljenih kandidata i obavljenog razgovora sa kandidatima, odlučio da napred navedeni učesnici javnog konkursa budu kandidati za izbor četiri člana Saveta Regulatornog tela za elektronske komunikacije i poštanske usluge.
Odbor je odlučio da Predlog liste kandidata uputi Narodnoj skupštini sa predlogom da se, u skladu sa članom 167. Poslovnika Narodne skupštine, razmatra po hitnom postupku, imajući u vidu da članovi Saveta Regulatornog tela za elektronske komunikacije i poštanske usluge funkciju obavljaju u statusu vršilaca dužnosti, te da je radi obezbeđivanja kontinuiteta u radu Saveta neophodno da se postupak sprovede bez odlaganja“.

            Izvestilac Odbora na sednici Narodne skupštine biće Uglješa Marković, predsednik Odbora.

*

*             *


 Sednica je završena u 13.20 časova.
Sednica je prenošena u live stream-u i tonski snimana, a video zapis se nalazi na internet stranici Narodne skupštine.

